VENDIM
Nr. 71/2022

PËR MOSMIRATIMIN E NJË KANDIDATURE PËR ANËTAR TË KËSHILLIT TË LARTË TË PROKURORISË NGA TRUPA E PEDAGOGËVE TË FAKULTETEVE TË DREJTËSISË DHE TË SHKOLLËS SË MAGJISTRATURËS, SIPAS LIGJIT NR. 115/2016, “PËR ORGANET E QEVERISJES SË SISTEMIT TË DREJTËSISË”,  I NDRYSHUAR

	Në mbështetje të nenit 149, pika 8, të Kushtetutës dhe nenit 35, pika 16, të ligjit nr. 115/2016, “Për organet e qeverisjes së sistemit të drejtësisë”, i ndryshuar, si dhe nenit 55 të Rregullores së Kuvendit,

[bookmark: _GoBack]KUVENDI
I REPUBLIKËS SË SHQIPËRISË

VENDOSI:

I. Mosmiratimin e kandidaturës së zonjës Arta Mandro për anëtare të Këshillit të Lartë të Prokurorisë, që ka rezultuar nga hedhja e shortit të dytë në Nënkomisionin për Përzgjedhjen e Kandidatit për Anëtar të Këshillit të Lartë të Prokurorisë nga Trupa e Pedagogëve të Fakulteteve të Drejtësisë dhe të Shkollës së Magjistraturës.
II. Ky vendim hyn në fuqi menjëherë dhe botohet në Fletoren Zyrtare.

KRYETARE
Lindita Nikolla

Miratuar më datën 22.9.2022.






